**Pe lună plină**

*Stefan Doroftei Doimaneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pe coclau, din lună plină

Ielele culeg lumină

Zbrnguindu-și țâțele

In dansuri cu stelele,

Şi-n lieduri fermecând

Feciori vașnici, rând pe rând.

Urlă lupii toți în cor,

Lor de lună le-a fost dor,

Răscolind crânguri de vise

În iubirile nescrise

Unde suflete-nfocate

De amor sunt încărcate.

Beau flăcăii fermecaţi,

Ameţiţi şi speriaţi,

Se ascund în fir de noapte

Împletindu-şi vis din şoapte

Şi de dragoste cântând

Se îmbată rând pe rând.

Urlă lupii, mă trezesc,

De-ntuneric mă izbesc,

Aud doruri ce mă cheamă,

Zeu al nopţii mă proclamă

Să deschid uşi şi ferestre

Pe la tristele neveste.

Aşa că, am să mă fac

Saltimbanc sau vârcolac.

Ca să semăn cu un drac

Rătăcit într-un iatac,

Să mănânc glas de fecioare

Și pe Eve în budoare.